REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/153-15

9. april 2015. godine

B e o g r a d

Z A P I S N I K

98. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 9. APRILA 2015. GODINE

 Sednica je počela u 9,35 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Mujo Muković, zamenik člana Veroljuba Arsića, Vesna Simić, zamenik člana Branke Janković, Dragan Nikolić, Jasmina Obradović, zamenik člana Biljane Pantić Pilje, Svetislava Vukmirica, Dragan Polovina, Tanja Tomašević Damnjanović, Žarko Mićin, Neđo Jovanović i Petar Petrović.

 Sednici nisu prisustvovali članovi Odbora: prof. dr Janko Veselinović, Žarko Obradović, Balint Pastor, Mirko Čikiriz, Vesna Besarović i Vesna Martinović, kao ni njihovi zamenici.

 Na predlog predsednika Odbora, jednoglasno (sa 11 glasova za) je usvojen sledeći

D n e v n i r e d:

 1. Razmatranje amandmana na Predlog zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje ''Beograd na vodi'', koji je podnela Vlada.

 Tačka dnevnog reda. Razmatranje amandmana na Predlog zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje ''Beograd na vodi'', koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandmane koje je podneo Odbor za finansije, republički budžet i kontrolu trošenja javnih sredstava na Predlog zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje "Beograd na vodi" i smatra da su u skladu sa Ustavom i pravnim sistemom Republike Srbije amandmani:

- na član 1. koji je podneo Odbor za finansije, republički budžet i kontrolu trošenja javnih sredstava;

- kojim se posle člana 2. dodaje novi član 3, koji je podneo Odbor za finansije, republički budžet i kontrolu trošenja javnih sredstava;

- na član 15. koji je podneo Odbor za finansije, republički budžet i kontrolu trošenja javnih sredstava.

 Odbor je odluku doneo jednoglasno (sa 11 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović